I land som praktiserer adgang til mobilnett for konkurrerende videreselger eller virtuell operatør, vil terminering også omfatte trafikk tatt imot av et teleselskap som opererer i nett som det originerende selskapet. Siden man generelt kan anta at to teleselskaper sender like mye trafikk til hverandre i begge retninger (hvert selskap har like mye inngående som utgående trafikk), har det av praktiske årsaker blitt vanlig å oppkreve betaling bare ved terminering, og ikke ved originering. Det er også teoretisk mulig å fjerne termineringsprisene fullstendig, og la hvert teleselskap ta betalt for tellerskritt fra sine kunder med trafikkstrømmene som en innbakt kostnad – såkalt «Bill-and-keep»-regulering.